L 133/226
BG
Официален вестник на Европейския съюз
17.5.2023 г.
(86)
На 16 декември 2022 г. Комисията уведоми заинтересованите страни с бележка за съответните източници, които възнамерява да използва за определяне на нормалната стойност („бележката“), като посочи Бразилия като представителна държава.
Тя също така информира заинтересованите страни, че ще определи ПОАР и печалбите въз основа на наличната информация за дружествата Usinas Siderúrgicas de Minas Gerais („Usiminas“) и Gerdau S/A („Gerdau“) — производители на продукта, предмет на прегледа, в представителната държава.
(87)
В коментарите си към бележката заявителят посочи, че Комисията следва да вземе предвид и други производствени фактори, използвани при производството на дебели листове, като телове от несплавен алуминий, отпадъци и отломки от алуминий, феросплави, феросилиций, вода, тежки масла, ацетилен и др.
(88)
В бележката Комисията представи основните производствени фактори.
В допълнение към тези производствени фактори Комисията добави и консумативите и общопроизводствените разходи, както е обяснено в съображения 139 и 149.
Освен това, като се има предвид, че настоящото разследване представлява преглед с оглед изтичане на срока на действие на мерките съгласно член 11, параграф 2 от основния регламент, който не изисква точно изчисляване на дъмпинговия марж, а по-скоро установяване на вероятността за продължаване или повторно възникване на дъмпинга, Комисията счете, че за изчисляването на нормалната стойност в този случай може по изключение да използва само основните производствени фактори.
Освен това, както е посочено в съображения 184 и 185, по време на разследвания период в рамките на прегледа е имало незначителен внос на разглеждания продукт от КНР.
Поради това формираната нормална стойност ще се използва само за сравнение с китайската експортна цена за трети държави.
4.2.2.
Нормална стойност (89)
Съгласно член 2, параграф 1 от основния регламент „[н]ормалната стойност се основава обикновено на реално платената или подлежаща на плащане цена от независими купувачи в страната на износа при обичайни търговски условия“.
(90)
Съгласно член 2, параграф 6а, буква а) от основния регламент обаче „в случай че […] бъде определено, че е нецелесъобразно да се използват цените и разходите на вътрешния пазар на страната на износа поради съществуването в тази държава на значителни нарушения по смисъла на буква б), нормалната стойност се формира на основата на разходи за производство и продажба, отразяващи цени или референтни стойности, при които няма нарушения“ и „ включва неизкривени и разумни административни разходи, разходи за продажба и общи разходи, и реализиране на печалба“.
(91)
Както е обяснено по-долу, в настоящото разследване Комисията стигна до заключението, че въз основа на наличните доказателства е целесъобразно да се приложи член 2, параграф 6а от основния регламент.
4.2.2.1.
Съществуване на значителни нарушения (92)
При проведените наскоро разследвания във връзка със стоманодобивния сектор в КНР (24) Комисията установи, че са налице значителни нарушения по смисъла на член 2, параграф 6а, буква б) от основния регламент.
(24) Регламент за изпълнение (ЕС) 2022/2068 на Комисията от 26 октомври 2022 г. за налагане на окончателно антидъмпингово мито върху вноса на някои студеновалцовани плоски продукти от стомана с произход от Китайската народна република и Руската федерация след преглед с оглед изтичане на срока на действие на мерките съгласно член 11, параграф 2 от Регламент (ЕС) 2016/1036 на Европейски парламент и на Съвета (ОВ L 277, 27.10.2022 г., стр. 149); Регламент за изпълнение (ЕС) 2022/191 на Комисията от 16 февруари 2022 г. за налагане на окончателно антидъмпингово мито върху вноса на някои скрепителни елементи от желязо или стомана с произход от Китайската народна република (ОВ L 36, 17.2.2022 г., стр. 1); Регламент за изпълнение (ЕС) 2022/95 на Комисията от 24 януари 2022 г. за налагане на окончателно антидъмпингово мито върху вноса на някои принадлежности за тръбопроводи от желязо или стомана с произход от Китайската народна република, чийто обхват е разширен с включването на вноса на някои принадлежности за тръбопроводи от желязо или стомана, изпращани от Тайван, Индонезия, Шри Ланка и Филипините, независимо дали са декларирани с произход от посочените държави, след преглед с оглед изтичане на срока на действие на мерките в съответствие с член 11, параграф 2 от Регламент (ЕС) 2016/1036 на Европейския парламент и на Съвета (ОВ L 16, 25.1.2022 г., стр. 36); Регламент за изпълнение (ЕС) 2021/2239 на Комисията от 15 декември 2021 г. за налагане на окончателно антидъмпингово мито върху вноса на някои големи стоманени ветрогенераторни кули с произход от Китайската народна република (ОВ L 450, 16.12.2021 г., стр. 59); Регламент за изпълнение (ЕС) 2021/635 на Комисията от 16 април 2021 г. за налагане на окончателно антидъмпингово мито върху вноса на някои заварени тръбопроводи и тръби от желязо или нелегирана стомана с произход от Беларус, Китайската народна република и Русия вследствие на преглед с оглед изтичане на срока на действие на мерките съгласно член 11, параграф 2 от Регламент (ЕС) 2016/1036 на Европейски парламент и на Съвета (ОВ L 132, 19.4.2021 г., стр. 145).